 Xildhibaan Bashiir Tukaale oo wareysi gaar ah siiyey Wargeyska Geeska Afrika ayaa sidoo kale ka digay in Doorashooyinku dib u dhacaan, waxaanu yidhi Haddii aanu nahay Guddida Nabadgaliyada iyo Arrimaha Guddaha ee Golaha Wakiilada waxaanu safaro kala duwan ku tagnay Gobolada dalka, waxaanu u baxnay oo safarkaas nagu kalifay waa sidii xal loogu heli lahaa soo xulida Xildhibaanada Doorashada Wakiilada iyo Gobol walba saamigu ku yeelan lahaa, iyada oo tabashooyin badan oo arintan ku saabsani ay jirto, waxaanu la kulanay Wax-garadka, Aqoonyahanada iyo Bulshada kala duwan ee Goboladaas, tabashadoodiina waanu dhagaysanaynay, anaguna Madaxweynaha ayaanu u gudbinay sida aanu wax u aragnay, markaas waxaan ku talin lahaa in inta aan la gaadhin Doorashada in xal arintan loo helo. 